- Det var hårdt arbejde. Når vi havde vagt i weekenderne, lavede vi stort set ikke andet end at arbejde, spise og sove. Nogle gange var vi så trætte, at vi gik i seng uden at spise, siger Tina Tjell. - Elever skal ikke arbejde så meget som Tina har gjort. Det er helt grotesk og må slet ikke foregå. Tina er blevet brugt som decideret billig arbejdskraft, siger Brian Andersen, faglig sekretær hos 3F Midtvendsyssel. Landmand Johnny Hansen føler sig dårligt behandlet i den konkrete sag. Han oplyser, at elevens overarbejde blev betalt med goder ifølge en mundtlig aftale. - Men jeg har taget alle goder væk fra elever i dag. Nu kører det fuldstændig efter tariffen, siger Johnny Hansen.

Referat:
Den 20-årige landbrugselev Tina Tjell knoklede mange timer i stalden hos landmand Johnny Hansen, som har gården Lilholt nær Hjørring. Han snød hende for betaling for overarbejde, men nu har hun fået efterbetalt godt 33.000 kroner, skriver Fagbladet 3F.